**Ministru kabineta noteikumu „Grozījumi Ministru kabineta 2013.gada 29.janvāra noteikumos Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”” projekta sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Ministru kabineta 2013.gada 4.jūnija sēdē nolemtais (protokols Nr.33 28.§ 4.2.punkts);Ministru kabineta 2013.gada 30.jūlija sēdē nolemtais (protokols Nr.41 114.§ 7.punkts);Ministru kabineta 2013.gada 8.augusta sēdē nolemtais (protokols Nr.43 11.§).2013.gada 6.novembrī pieņemtais likums „Grozījumi Valsts un pašvaldību institūciju amatpersonu un darbinieku atlīdzības likumā”.  |
|  2. |  Pašreizējā situācija un problēmas |  Šobrīd noteikumu Nr.66 2., un 3.pielikumā mēnešalgu skalā zemākā mēnešalga ir Ls 200. Ņemot vērā, ka ar 2014.gada 1.janvāri minimālā alga tiek noteikta 320 *euro* (Ls 225), līdz ar to nepieciešams pārskatīt mēnešalgu skalas un zemāko mēnešalgu noteikt 320 *euro* (Ls 225) apmērā. 2013.gada 6.novembrī pieņemtais likums „Grozījumi Valsts un pašvaldību institūciju amatpersonu un darbinieku atlīdzības likumā” paredz paaugstināt atlīdzības likuma 3.pielikumā noteikto mēnešalgu grupu maksimālās mēnešalgas 1. līdz 7.mēnešalgu grupai. Ministru kabineta 2013.gada 4.jūnija sēdē, izskatot informatīvo ziņojumu „Par iespējām pakāpeniski izlīdzināt atlīdzības fondus valsts tiešās pārvaldes iestādēm, lai nodrošinātu līdzvērtīgu atlīdzību līdzīgiem amatiem dažādās iestādēs”, tika pieņemts lēmums - uzsākt pakāpenisku līdzīgu darbu veicēju mēnešalgu izlīdzināšanu un mēnešalgu skalas diapazonu sašaurināšanu. Ministru kabinetā 2013.gada 8.augusta sēdē, izskatot jautājumu „Par valsts budžeta jaunajām politikas iniciatīvām 2014., 2015. un 2016.gadam” tika atbalstīts papildu finansējums atlīdzības fondu izlīdzināšanai, līdz ar to nepieciešams pārskatīt mēnešalgu skalas, sašaurinot mēnešalgu diapazonus.Arī pēc 2014.gada 1.janvāra iespējama situācija, ka daļa darbinieku, piem., tie, kas šobrīd atrodas ilgstošā prombūtnē, kā arī amatpersonas (darbinieki), kurām nav beidzies noteiktais pārbaudes laiks vai nav noteikts pārbaudes laiks, būs novērtēti, piemērojot Ministru kabineta 2001.gada 13.februāra instrukciju Nr.2 "Ierēdņa darbības un tās rezultātu novērtēšanas kārtība". Līdz ar to nepieciešams noteikt pārejas mehānismu kategoriju un mēnešalgu noteikšanai šajos gadījumos. Vienlaikus iespējama arī situācija, kad tehnisku vai citu objektīvu apstākļu dēļ, īpaši institūcijās, kurās ir liels darbinieku skaits, kāda institūcija nebūs līdz gada beigām pabeigusi visu savu darbinieku novērtēšanu. Līdz ar to nepieciešams noteikt pagaidu regulējumu arī šādai situācijai. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts paredz mēnešalgu skalu pārskatīšanu atbilstoši Ministru kabinetā pieņemtajam lēmumam par atlīdzības fondu izlīdzināšanas uzsākšanu, kā arī saistībā ar minimālās mēneša darba algas paaugstināšanu ar 2014.gada 1.janvāri uz 320 *euro* (Ls 225).Noteikumu projekts paredz noteikt mehānismu kategoriju un mēnešalgu noteikšanai, pamatojoties uz vērtējumiem, kas iegūti, piemērojot Ministru kabineta 2001.gada 13.februāra instrukciju Nr.2 "Ierēdņa darbības un tās rezultātu novērtēšanas kārtība", tām amatpersonām (darbiniekiem), kuras atgriežas pēc ilgstošas prombūtnes, kā arī tām amatpersonām (darbiniekiem), kurām vēl nav beidzies noteiktais pārbaudes laiks vai arī nav noteikts pārbaudes laiks, un nav paspēts viņas novērtēt sistēmā NEVIS.Noteikumu projekts paredz normu, situācijai, kad tehnisku vai citu objektīvu apstākļu dēļ, īpaši institūcijās, kurās, piemēram, ir liels nodarbināto skaits, nebūs bijis iespējams līdz 2013.gada beigām pabeigt visu darbinieku novērtēšanu. Līdz ar to noteikumu projekts nosaka, ka novērtēšanu sistēmā NEVIS par 2013.gada rezultātiem var veikt līdz 2014.gada 1.martam, šajā periodā nepiešķir kategoriju un saglabā noteikto mēnešalgu, ievērojot nosacījumu, ka tā nav mazāka par attiecīgās mēnešalgu grupas 1.kategorijas zemāko mēnešalgu. Noteikumu projekts precizē normu attiecībā uz kritēriju profesionālā pieredze, paskaidrojot, ka iestādes vadītājs izvērtē, kāda profesionālā pieredze ir būtiska konkrētā amata (iestādes) funkciju izpildei, ņemot vērā amatpersonas (darbinieka) amata aprakstā noteiktās prasības attiecīgajā jomā. Ņemot vērā, ka projektā iekļauts 37.1 punkts, kas pārejas periodā regulē gadījumus, kad amatpersona (darbinieks) atgriežas no ilgstošas attaisnojošas prombūtnes un kurai nav piešķirta kategorija, lai novērstu normu dublēšanos, precizēts noteikumu 15.punkts, izslēdzot no tā 15.2 apakšpunktu.Noteikumu projekts paredz svītrot noteikumu 7.pielikumu, lai novērstu normu dublēšanos ar Valsts un pašvaldību institūciju amatpersonu un darbinieku atlīdzības likuma 3.pielikumu, kas nosaka mēnešalgu maksimālo apmēru atbilstoši amatam noteiktajai mēnešalgu grupai atlīdzības likuma 11.panta pirmajā daļā minētajām amatpersonām un darbiniekiem. |
|  5. |  Projekta izstrādē iesaistītās institūcijas |  Projekts šo jomu neskar. |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki (56 000 valsts budžeta iestāžu darbinieki, tai skaitā 2 100neatkarīgo institūciju darbinieki). |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Palielināsies 1.punktā minēto amatpersonu un darbinieku mēnešalgas. Finansiālā ietekme atspoguļota šīs anotācijas III sadaļas 7.punktā. |
|  4. |  Tiesiskā regulējuma nefinansiālā ietekme |  Palielinot mēnešalgas, palielinās iespēja, ka amatpersonas (darbinieki) būs motivēti turpināt darbu valsts pārvaldē. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
|  |
| 7. Cita informācija | Detalizēti aprēķini par papildu nepieciešamo finansējumu tika iesniegti un izskatīti Ministru kabinetā pie jautājuma „Par valsts budžeta jaunajām politikas iniciatīvām 2014., 2015. un 2016.gadam.” (Ministru kabineta 2013.gada 30.jūlija un 8.augusta sēdē).2014.gadam:Papildu nepieciešamais finansējums no valsts budžeta finansētajām institūcijām atlīdzības fondu izlīdzināšanai un minimālās mēneša darba algas paaugstināšanai uz 320 *euro* ar 2014.gada 1.janvāri - kopā 19,37 milj. *euro* (13,61 milj latu) t.sk. 11,43 milj. *euro* (8,03 milj. latu*)* minimālās mēneša darba algas paaugstināšanai - atbalstīts Ministru kabineta 2013.gada 30.jūlija sēdē, un 7,94 milj. *euro* (5,58 milj. latu) atlīdzība fondu izlīdzināšanai – atbalstīts 2013.gada 8.augusta sēdē, izskatot jautājumu „Par valsts budžeta jaunajām politikas iniciatīvām 2014., 2015. un 2016.gadam.”. Papildu nepieciešamais finansējums minimālās mēneša darba algas paaugstināšanai 2015., 2016.gadam ik gadu - 11,43 milj. euro, Papildu nepieciešamais finansējums no valsts budžeta finansētajām institūcijām atlīdzības fondu izlīdzināšanai 2015.gadam – 7.94 milj. euro, 2016.gadam – 15.66 milj. euro. |

*Anotācijas, IV, V, VI, VII sadaļa - projekts šo jomu neskar.*

 Finanšu ministrs A.Vilks

28.11.2013 13:23

1142

I.Artemjeva

67095599; fakss 67095541;

Ineta.Artemjeva@fm.gov.lv